|  |  |
| --- | --- |
| **Projekt azonosítószáma:** | **EFOP-3.2.3-17-2017-00039** |
| Projekt címe: | *"Digitális környezet fejlesztése a Szombathelyi Tankerületi Központ intézményeiben"* |
| Pályázó neve: | **Szombathelyi Tankerületi Központ** |
| Támogatás összege: | **109 946 274 Ft** |
| A projekt megvalósításának kezdete: | **2018.01.01** |
| A projekt fizikai befejezésének határideje: | **2020.12.31** |
| Projektben résztvevő intézmények: | * Szombathelyi Oladi Általános Iskola * Szombathelyi Neumann János Általános Iskola * Körmendi Kölcsey Ferenc Gimnázium * Rumi Rajki István Általános Iskola |

Projekt célja a pedagógusok digitális kulcskompetenciáinak, IKT tudásának, módszertani kultúrájának hatékonyabb fejlesztése, a mindennapi pedagógiai munka során az IKT használat és annak motivációjának erősítése, az IKT-eszközök használatának beépülése a tanítás-tanulás és az értékelés folyamatába.

A pályázat keretében megvalósuló szakmai tevékenységek:

A támogatott intézmények bevont pedagógusainak **akkreditált pedagógus továbbképzéseken** történő részvétele. Képzések célja a pedagógusok digitális kompetenciáinak fejlesztése összhangban a kiválasztott digitális pedagógiai módszertani csomaggal.

A digitális oktatáshoz szükséges univerzális, **digitális oktatást támogató keretrendszer** biztosítása. A keretrendszer használatához kapcsolódóan felkészítés a részt vevő intézmények részére.

Az intézmények által választott módszertani csomagokhoz kapcsolódóan intézményenként 1-1 **digitális segédanyagcsomagok** (digitális óravázlatokat, tanítást-tanulást támogató tartalmakat, digitális projektleírásokat fog tartalmazni – grafikák, animációk és videók, szöveges anyagok, tesztek) kidolgozása. A digitális pedagógiai módszertani fejlesztéshez összeállított csomag(ok) használatára való felkészülés. A tartalom megosztása a Nemzeti Köznevelési Portál felületén.

**Implementációt támogató workshopok** 8 alkalommal: a fejlesztések implementációját támogató szakmai workshopok szervezése a programba bevont intézmények közötti tapasztalatcsere (az alkalmazott tananyagok, módszertanok, eszközök, programok vonatkozásában) céljából.

**Internetbiztonsági és fogyasztóvédelmi programok** 8 alkalommal: fél napos program, kb. 60 fő részvételével, szakértő/előadó közreműködésével, gyermekeknek szóló interaktív foglalkozásokkal.

**Szemléletformáló kampányok szervezése**: digitális nyílt nap szervezése 100 gyermek és szülők részére interaktív, élményközpontú programokkal és előadók biztosításával. Legalább 5 alkalommal szülői tájékoztató anyagok és hírlevelek készítése és disszeminációja: digitális formátumú, legalább 4 oldalas tájékoztató szakmai anyag elkészítése, mely a projektben alkalmazott módszertanokat, oktatási formákat közérthető módon mutatja be a szülők számára.

Digitális pedagógiai gyakorlat pedagógiai folyamatokba történő beépülésének vizsgálata, az alkalmazott digitális pedagógiai módszertani csomagok intézményi bevezetésének előrehaladását nyomon követő önértékelés.

**IKT eszközök, berendezések, valamint digitális eszközök, taneszközök beszerzése** bruttó 31,6 millió Ft értékben.